ddrg/super_eurlex huggingface dataset:
(7)

Nõukogu võib seoses kalapüügivõimaluste kehtestamisega ja vastavalt nõukogu 18. detsembri 2008. aasta määruse (EÜ) nr 1342/2008 (millega kehtestatakse tursavarude ja nende varude püügi pikaajaline kava) (4) artiklile 11 liikmesriikide esitatud teabe ja sellele kalanduse teadus-, tehnika- ja majanduskomitee (STECF) poolt antud hinnangu alusel jätta teatud laevarühmad nimetatud määrusega kehtestatud püügikoormuse reguleerimise korra kohaldamisalast välja tingimusel, et asjaomaste laevade poolt püütud tursa ja tagasilastud koguste kohta on olemas asjakohased andmed, et püütud tursa osa ei ületa 1,5 % asjaomase laevarühma kogupüügist ning kui püügikoormuse reguleerimise korra kohaldamisega laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele. Saksamaa edastas teabe tursapüügi kohta seoses laevarühmaga, mis püüab Põhjameres ja Šotimaa lääneranniku vetes põhjaatlandi süsikat, kasutades vähemalt 120 mm võrgusilma suurusega põhjatraale. Iirimaa esitas teabe tursapüügi kohta seoses laevarühmaga, mis püüab Iiri meres norra salehomaari, kasutades püügivahendit, millel on nõukogu 16. jaanuari 2009. aasta määruse (EÜ) nr 43/2009 (millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes) (5) III lisa 2. liites määratletud selektiivse sorteerimisvõre sarnane võre. Prantsusmaa edastas teabe tursapüügi kohta seoses laevarühmaga, mis püüab Šotimaa lääneranniku vetes süvamereliike, kasutades üle 110 mm võrgusilma suurusega põhjatraale. Kõnealuse teabe ja sellele STECFi poolt antud hinnangu alusel võib väita, et nende laevarühmade poolt püütud tursa kogused koos tagasilastud kogustega ei ületa 1,5 % nende kogupüügist. Võttes lisaks arvesse toimivaid kontrolli- ja järelevalvemeetmeid kõnealuste laevarühmade püügitegevuse üle kontrolli ja järelevalve tagamiseks ning arvestades, et püügi reguleerimise korra kohaldamisega kõnealuste rühmade suhtes kaasneks halduskoormus, mis on ebaproportsionaalne selle üldise mõjuga tursavarudele, on asjakohane kõnealused laevarühmad määruse (EÜ) nr 1342/2008 III peatükis sätestatud püügikoormuse reguleerimise korra kohaldamisalast välja jätta, võimaldades seega kehtestada asjaomastele liikmesriikidele püügikoormuse piirangud.
(2)

Burkina Faso on määruse (EÜ) nr 732/2008 I lisas loetletud vähim arenenud riik ning on komisjonile esitanud taotluse kõnealuse riigi määruse (EÜ) nr 828/2009 I lisa loetelusse lisamiseks. Burkina Faso toodab suhkrut ning on seepärast võimalik Euroopa Liitu eksportija.
(3)

Metüülprednisoloon on kantud määruse (EL) nr 37/2010 lisa tabelisse 1 lubatud toimeainena veiste puhul (lihaskude, rasvkude, maks ja neer), välja on jäetud need loomad, kellelt saadakse inimtoiduks ettenähtud piima.
(7)

Konventsiooniosaliste konverentsi 4. kohtumisel otsustati konventsiooni A lisasse (Kõrvaldamine) kanda tetrabromodifenüüleeter, pentabromodifenüüleeter, heksabromodifenüüleeter ja heptabromodifenüüleeter (edaspidi „polübromodifenüüleetrid”). Pentabromodifenüüleetri ja oktabromodifenüüleetri turuleviimine ja kasutamine on ELis piiratud Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (mis käsitleb kemikaalide registreerimist, hindamist, lubamist ja piiranguid) (REACH) (6) XVII lisaga, nimetatud ainete kontsentratsiooni ülempiiriks on sätestatud 0,1 massiprotsenti. Pentabromodifenüüleetrit, heksabromodifenüüleetrit, heptabromodifenüüleetrit ja tetrabromodifenüüleetrit praegu ELis turule ei viida, kuna osutatud ained on piiratud komisjoni 22. juuni 2009. aasta määrusega (EÜ) nr 552/2009 (millega muudetakse XVII lisa Euroopa Parlamendi ja nõukogu määruses (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH)) (7) ning Euroopa Parlamendi ja nõukogu 27. jaanuari 2003. aasta direktiiviga 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes (8). Nimetatud polübromodifenüüleetreid sisaldavate saaduste kasutusea tõttu satub kasutuskõlbmatuks muutunud saadusi ka edaspidi veel mõne aasta jooksul jäätmetesse. Kui laiendada jäätmetele, milles polübromodifenüüleetrite sisaldus ületab IV lisas esitatud kontsentratsioonipiiri, kohustust hävitada püsivad orgaanilised saasteained või need pöördumatult muundada, ohustaks see, arvestades praktilisi raskusi nimetatud aineid sisaldavate materjalide kindlakstegemisel segajäätmete hulgas ja seda, et praegu puuduvad põhjalikud teaduslikud andmed nimetatud ainete koguste ja sisalduse kohta toodetes ja jäätmetes, olemasolevaid ringlussevõtu meetodeid ning raskendaks seega varade säästlikku kasutamist. Konventsiooniosaliste konverentsi 4. kohtumisel tunnistati sellise probleemi olemasolu ja lepiti kokku spetsiaalsed erandid, et jätkata loetelusse kantud polübromodifenüüleetreid sisaldavate jäätmete ringlussevõtmist, isegi kui sellega võidakse ringlusse võtta püsivaid orgaanilisi saasteaineid. Seepärast tuleks sellised erandid kajastada määruses (EÜ) nr 850/2004.
ET Euroopa Liidu Teataja L 220/59

KOMISJONI MÄÄRUS (EL) nr 752/2010,

18. august 2010,

millega keelatakse Hispaania lipu all sõitvatel laevadel sinise molva püük VI ja VII püügipiirkonna ELi ja rahvusvahelistes vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

(1) Nõukogu 14. jaanuari 2010. aasta määruses (EL) nr 53/2010, millega määratakse 2010. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning ühenduse kalalaevade suhtes püügipiirangutega vetes, (2) on sätestatud 2010. aasta kvoodid.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2010. aastaks eraldatud kvoodi.

(3) Seepärast on vaja keelata nimetatud kalavaru püük,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2010. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriikide lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. august 2010 Komisjoni nimel, presidendi eest merenduse ja kalanduse peadirektor Fokion FOTIADIS

(1) ELT L 343, 22.12.2009, lk 1.

(2) ELT L 21, 26.1.2010, lk 1.
(3)

Atseetamipriidi kohta on selline taotlus esitatud kasutamiseks lehtpeedi ja kirsside puhul. Atsibensolaar-S-metüüli kohta on selline taotlus esitatud kasutamiseks virsikute ja aprikooside puhul. Amisulbroomi kohta on selline taotlus esitatud kasutamiseks veini ja lauaviinamarjade puhul. Biksafeeni kohta on selline taotlus esitatud kasutamiseks teravilja puhul. Seda taotlust arvesse võttes on vaja kehtestada jääkide piirnormid veiste, lammaste ja kitsede liha, rasva, maksa, neerude ja piima puhul, sest teravilja kasutatakse söödana ning jäägid võivad sattuda nende loomade sööta. Ametoktradiini kohta on selline taotlus esitatud kasutamiseks laua- ja veiniviinamarjade, kartulite, tomatite, paprika, kurkide, kabatšoki, meloni, arbuusi, kõrvitsa, aedsalati ja põldsalati puhul. Ditiokarbamaatide (mankotseebi) kohta on selline taotlus esitatud kasutamiseks kaunadeta herneste puhul. Dimetomorfi kohta on selline taotlus esitatud kasutamiseks kaunadeta herneste ja porrulaugu puhul. Fludioksoniili kohta on selline taotlus esitatud kasutamiseks juurselleri puhul. Fiproniili kohta on taotlus esitatud piirnormide muutmiseks teravilja puhul. Imasaliili kohta on taotlus esitatud määramispiiri muutmiseks. Pirimikarbi kohta on taotlus esitatud kasutamiseks apteegitilli puhul. Proheksadiooni kohta on selline taotlus esitatud jäägi määratluse muutmiseks ja proheksadiooni kasutamiseks rukki puhul. Prosulfokarbi kohta on selline taotlus esitatud kasutamiseks porgandite ja juurselleri puhul. Tebukonasooli kohta on selline taotlus esitatud kasutamiseks mandariinide puhul. Tiaklopriidi kohta on selline taotlus esitatud oliivide, unimagunaseemnete ning mitmesuguste juur- ja mugulköögiviljade puhul. Triklopüüri kohta on selline taotlus esitatud jäägi määratluse ja jääkide piirnormide muutmiseks loomsete toodete puhul. Valifenalaadi kohta on selline taotlus esitatud kasutamiseks tomatite ja baklažaanide puhul.
(10)

Suurema osa uute seadmete ja rajatiste rakenduste puhul, kus haloone sisaldavad tulekustutid ja tuletõrjesüsteemid ei ole enam vajalikud või neid ei paigaldata enam, on asjakohane kehtestada haloonide kasutamise lõpetamise tähtajaks 2010. aasta. Mõnede sõjaväe maismaasõidukite ja lennukite rakenduste puhul, kus alternatiivsed lahendused on juba olemas, kuid neid ei rakendatud praegu lõpulejõudvate arendusprogrammide käigus, ning mille muutmist ei peeta enam tehniliselt ja majanduslikult teostatavaks, on asjakohane kehtestada haloonide kasutamise lõpetamise tähtajaks 2011. aasta. Lennukite mootorigondlite ja kabiini käsitulekustutite puhul on asjakohane kehtestada haloonide kasutamise lõpetamise tähtajaks 2014. aasta, mis vastaks ICAO samaväärse piirangu eeldatava rakendamise ajakavale. Lennukite lastiruumide selliste rakenduste puhul, kus alternatiivseid lahendusi veel ei ole, kuid on alust arvata, et edasise uurimis- ja arendustegevuse tulemusel tehakse alternatiivsed lahendused kõnealuseks tähtajaks kättesaadavaks tüübisertifitseerimiseks esitatavatele uutele lennukitele paigaldamiseks, on asjakohane kehtestada haloonide kasutamise lõpetamise tähtajaks 2018. aasta.
(4)

Pealkirja „Füüsilised isikud” all olev kanne „Khalil Ben Ahmed Ben Mohamed Jarraya (teiste nimedega a) Khalil Yarraya, b) Ben Narvan Abdel Aziz, c) Abdel Aziz Ben Narvan, d) Amro, e) Omar, f) Amrou, g) Amr). Sünniaeg: a) 8.2.1969, b) 15.8.1970. Aadress: a) Via Bellaria 10, Bologna, Itaalia; b) Via Lazio 3, Bologna, Itaalia; c) 1 Fetaha Becirbegovica Street, Sarajevo, Bosnia ja Hertsegoviina; d) 100 Blatusa Street, Zenica, Bosnia ja Hertsegoviina. Sünnikoht: a) Sfax, Tuneesia; b) Sereka, endine Jugoslaavia. Kodakondsus: Tuneesia. Passi nr: a) K989895 (Tuneesia pass, mis on välja antud 26.7.1995 Genuas, Itaalia, kaotas kehtivuse 25.7.2000), b) 0899199 Bosnia ja Hertsegoviina pass, mis on välja antud 16.4.1999 Sarajevos, Bosnia ja Hertsegoviina, kaotas kehtivuse 16.4.2004), c) 3816349 Bosnia ja Hertsegoviina pass, mis on välja antud 18.7.2001 Sarajevos, Bosnia ja Hertsegoviina, kaotas kehtivuse 18.7.2006), d) 4949636 Bosnia ja Hertsegoviina pass, mis on välja antud 27.12.2005 Bosnia ja Hertsegoviina konsulaaresinduses Milanos, kaotab kehtivuse 27.12.2010 (kõnealune pass tunnistati kehtetuks 10.12.2007). Muu teave: a) Sünniaeg: 15.8.1970 ja sünnikoht: teiste nimedega kodaniku Ben Narvan Abdel Aziz ja Abdel Aziz Ben Narvan puhul Sereka, endine Jugoslaavia; b) kaotanud Bosnia ja Hertsegoviina kodakondsuse; c) ei oma Bosnia ja Hertsegoviina kehtivat isikut tõendavat dokumenti. Artikli 2a lõike 4 punktis b osutatud kuupäev: 25.6.2003.” asendatakse järgmisega: „Khalil Ben Ahmed Ben Mohamed Jarraya (teiste nimedega a) Khalil Yarraya, b) Ben Narvan Abdel Aziz, c) Abdel Aziz Ben Narvan, d) Amro, e) Omar, f) Amrou, g) Amr). Aadress: Nuoro, Itaalia. Sünniaeg: a) 8.2.1969, b) 15.8.1970. Sünnikoht: a) Sfax, Tuneesia; b) Sereka, endine Jugoslaavia. Kodakondsus: Tuneesia. Passi nr: a) K989895 (Tuneesia pass, mis on välja antud 26.7.1995 Genuas, Itaalia, kaotas kehtivuse 25.7.2000). Muu teave: Sünniaeg: 15.8.1970 ja sünnikoht: teiste nimedega kodaniku Ben Narvan Abdel Aziz ja Abdel Aziz Ben Narvan puhul Sereka, endine Jugoslaavia. Artikli 2a lõike 4 punktis b osutatud kuupäev: 25.6.2003.”
(3)

Komisjon on kõnealused muudatused läbi vaadanud ja leidnud, et need on põhjendatud. Kuna muudatused on väikesed, võib komisjon need heaks kiita ilma kõnealuse määruse artiklites 6 ja 7 kirjeldatud menetluskorda järgimata,
2.2.

Põhivõrguettevõtjate-vahelises hüvitamismehhanismis on õigus osaleda kolmandate riikide põhivõrguettevõtjatel, kes on sõlminud Euroopa Liiduga lepingud, mille kohaselt nad on vastu võtnud elektrivaldkonnas kehtivad ELi õigusaktid ja kohaldavad neid. Eelkõige on põhivõrguettevõtjate-vahelises hüvitamismehhanismis õigus osaleda sellistel territooriumidel tegutsevatel põhivõrguettevõtjatel, millele on osutatud energiaühenduse lepingu (2) artiklis 9. Kõiki põhivõrguettevõtjate-vahelises hüvitamismehhanismis osalevaid kolmandate riikide põhivõrguettevõtjaid koheldakse liikmesriikide põhivõrguettevõtjatega võrdsetel alustel.
(10)

Ollakse seisukohal, et Iisraelist liitu eksporditav CN-koodide ex 3920 62 19 ja ex 3920 62 90 alla kuuluv polüetüleentereftalaatkile (edaspidi „vaatlusalune toode”) on samasuguste tehniliste, füüsikaliste ja keemiliste põhiomadustega ja tal on samad kasutusvaldkonnad kui asjaomasel tootel. Seetõttu peetakse neid samasugusteks toodeteks dumpinguvastase algmääruse artikli 1 lõike 4 ja subsiidiumivastase algmääruse artikli 2 punkti c tähenduses.
(13)

Äriühingu Foshan Shunde väitel ei nõuta Euroopa Kohtu otsusega rakendusmeetmete kehtestamist. Äriühing leiab, et menetluse taasalustamine on seadusevastane seetõttu, et algmääruses puudub konkreetne säte vastava lähenemisviisi rakendamiseks ning et taasalustamine oleks vastuolus uurimise lõpuleviimiseks algmääruse artikli 6 lõikes 9 sätestatud kohustusliku 15kuulise tähtajaga ja WTO dumpinguvastase lepingu artikli 5 lõikes 10 sätestatud 18kuulise tähtajaga. Äriühing Foshan Shunde leidis, et kohtuasi IPS ei tohiks olla pretsedent seetõttu, et selle aluseks on nõukogu 11. juuli 1988.aasta määrus (EMÜ) nr 2423/88 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (7) (endine algmäärus), mille alusel kohustuslikud tähtajad veel ei kehtinud. Samuti väitis äriühing Foshan Shunde, et kui komisjon peaks otsustama jätkata Euroopa Kohtu otsuse rakendamist, tuleks võtta aluseks komisjoni 20. veebruari 2007. aasta dokument lõpliku avalikustamise kohta (milles osalisele võimaldati turumajanduslikku kohtlemist ja äriühingu puhul ei täheldatud dumpingut), mitte aga 23. märtsi 2007. aasta läbivaadatud lõpliku avalikustamise dokument (milles komisjon kinnitas oma esialgseid järeldusi äriühingu Foshan Shunde kohta, et äriühingule ei võimaldata turumajanduslikku kohtlemist ja et äriühingu dumpingumarginaal on 18,1 %).
(4)

On ilmne, et kõnealuste lennuettevõtjate tegevuse jätkamine kujutab tõenäoliselt tõsist ohtu lennuohutusele ning et kahe asjaomase liikmesriigi võetud kiireloomuliste meetmetega ei ole see oht täielikult kõrvaldatud.
(2)

Määrusega (EÜ) nr 1080/2006 (muudetud määrusega (EL) nr 437/2010 (5) on sätestatud, et marginaliseerunud kogukondadele ette nähtud elamumajandusmeetmed on toetuskõlblikud. Seega on vaja viia komisjoni määruse (EÜ) nr 1828/2006 sätted vastavusse muudetud määrusega (EÜ) nr 1080/2006.
9)

in situ-valdkonna abil tagatakse koordineerimine in situ andmekogumise ja in situ infrastruktuuride kaudu kogutavatele andmetele juurdepääsu osas GMES-teenuste jaoks;
1.

Määruse (EÜ) nr 452/2008 lisas on sätestatud, et „valimi suurus kehtestatakse lähtudes täpsusnõuetest, mille kohaselt riigi tegelik valimi suurus, mis on arvutatud lihtsa juhuvalimi eeldusel, ei pea olema suurem kui 5 000 üksikisikut. Neis piirides nõuavad konkreetsed elanikkonnarühmad valimi koostamisel eraldi arvessevõtmist.”
(11)

Taotluses on esitatud piisavalt tõendeid kriitilise olukorra kohta, mille puhul tasakaalustavat tollimaksu võimaldav vaatlusaluse toote massiline subsideeritud import on suhteliselt lühikese aja jooksul tekitanud raskesti parandatavat kahju. Sellise olukorra näiteks on liidu tootmisharu seisundi kiire halvenemine, asjaolu, et liidus on ainult üks tootja ning see, et vaatlusaluse toote tootmiseks kulub märkimisväärne rahasumma tootearendusele. Seoses sellega on kaebuse esitaja esitanud tõendeid, et vaatlusaluse toote import asjaomasest riigist on üldkokkuvõttes suurenenud oluliselt nii absoluutarvudes kui ka turuosa poolest. Massilise impordi tekitatud kahju kohta on kaebuse esitaja esitanud tõendeid, mis näitavad, et lisaks muudele tagajärgedele on imporditud uurimisaluse toote kogus ja hinnad avaldanud negatiivset mõju liidu tootmisharu müügikogustele, hinnatasemele ja turuosale ning selle tulemuseks on liidu tootmisharu üldise tulemuslikkuse, finantsseisundi ja tööhõive olukorra märgatav halvenemine. Seega on komisjonil piisavalt tõendeid, et hinnata, kas kahju kordumise vältimiseks tuleks tasakaalustavaid tollimakse rakendada tagasiulatuvalt.
Elektrikogus loetakse impordituks või ekspordituks, kui see on ületanud riigi poliitilise piiri, olenemata sellest, kas tollivormistus on tehtud või mitte. Kui toimub elektrienergia transiit läbi teatava riigi, tuleb see kogus deklareerida nii impordina kui ka ekspordina.

10.
(1)

Pealkirja „Füüsilised isikud” all asendatakse kanne „Youssef Ben Abdul Baki Ben Youcef Abdaoui (teiste nimedega a) Abu Abdullah, b) Abdellah, c) Abdullah). Aadress: a) Via Romagnosi 6, Varese, Itaalia, b) Piazza Giovane Italia 2, Varese, Itaalia. Sünniaeg: a) 4.6.1966, b) 4.9.1966. Sünnikoht: Kairouan, Tuneesia. Kodakondsus: Tuneesia. Passi nr: G025057 (23.6.1999 välja antud Tuneesia pass, mis kaotas kehtivuse 5.2.2004). Muu teave: a) Itaalia maksukood: BDA YSF 66P04 Z352Q, b) 2003. aasta jaanuaris mõisteti Itaalias 2 aastaks ja 6 kuuks vangi. 17. mail 2004 tühistas Itaalia apellatsioonikohus karistuse ja määras kohtuotsuse läbivaatamisele.” järgmisega: „Youssef Ben Abdul Baki Ben Youcef Abdaoui (teiste nimedega a) Abu Abdullah, b) Abdellah, c) Abdullah), d) Abou Abdullah, e) Abdullah Youssef). Aadress: a) Via Romagnosi 6, Varese, Itaalia, b) Piazza Giovane Italia 2, Varese, Itaalia, c) Via Torino 8/B, Cassano Magnago (VA), Itaalia, d) Jabal Al-Rayhan, Al-Waslatiyyah, Kairouan, Tuneesia. Sünniaeg: 4.9.1966. Sünnikoht: Kairouan, Tuneesia. Kodakondsus: Tuneesia. Passi nr: G025057 (23.6.1999 välja antud Tuneesia pass, mis kaotas kehtivuse 5.2.2004). Muu teave: a) Itaalia maksukood: BDA YSF 66P04 Z352Q, b) Schengeni alale sisenemise keeld, c) 2009. aasta juuni seisuga elas Itaalias, d) ema nimi: Fatima Abdaoui. Artikli 2a lõike 4 punktis b osutatud kuupäev: 25.6.2003.”.
ET Euroopa Liidu Teataja L 250/1

KOMISJONI MÄÄRUS (EL) nr 837/2010,

23. september 2010,

millega muudetakse määrust (EÜ) nr 1418/2007, mis käsitleb teatavate jäätmete väljavedu taaskasutamise eesmärgil teatavatesse OECD-välistesse riikidesse

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 37 lõike 2 kolmandat lõiku,

pärast nõupidamist asjaomaste riikidega

ning arvestades,

et Libeeria on vastanud komisjoni kirjalikule taotlusele, milles nõutakse kirjalikku kinnitust selle kohta, et teatavaid määruse (EÜ) nr 1013/2006 III ja IIIA lisas loetletud jäätmeid, mille väljavedu ei ole määruse artikli 36 kohaselt keelatud, võib Euroopa Liidust sellesse riiki taaskasutamise eesmärgil välja vedada, ning selle teatamist, millist kontrollimenetlust selles riigis rakendatakse, kui seda üldse rakendatakse. Komisjon on saanud täiendavat teavet ka Andorra, Hiina, Horvaatia ja India kohta. Seepärast tuleks komisjoni määruse (EÜ) nr 1418/2007 (2) lisa eespool nimetatut arvesse võttes muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1418/2007 lisa muudetakse vastavalt käesoleva määruse lisale.

Artikkel 2

Käesolev määrus jõustub neljateistkümnendal päeval pärast selle avaldamist Euroopa Liidu Teatajas.

Käesolevat määrust kohaldatakse alates selle jõustumise kuupäevast.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. september 2010 Komisjoni nimel president José Manuel BARROSO

(1) ELT L 190, 12.7.2006, lk 1.

(2) ELT L 316, 4.12.2007, lk 6.
ET Euroopa Liidu Teataja L 251/1

KOMISJONI MÄÄRUS (EL) nr 845/2010,

23. september 2010,

millega Portugali lipu all sõitvatel laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

(1) Nõukogu 14. jaanuari 2010. aasta määrusega (EL) nr 53/2010, millega määratakse 2010. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning ühenduse kalalaevade suhtes püügipiirangutega vetes, (2) on kehtestatud kvoodid 2010. aastaks.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2010. aastaks eraldatud kvoodi.

(3) Seepärast on vaja keelata nimetatud kalavaru püük,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2010. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriikide lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.

Artikkel 3

Jõustumine

Käesolev määrus jõustub Euroopa Liidu Teatajas avaldamisele järgneval päeval.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. september 2010 Komisjoni nimel, presidendi eest merenduse ja kalanduse peadirektor Lowri EVANS

(1) ELT L 343, 22.12.2009, lk 1.

(2) ELT L 21, 26.1.2010, lk 1.
(4)

Kokkuleppeliste summade ühtlustatud arvutamise tagamiseks on vaja liikmesriikidele anda aega, et määrata kindlaks mahalaadimise/laadimise kulud ja teatada need komisjonile. Lisaks sellele tuleks või ja lõssipulbri sekkumisvarude kokkuostu ja müügi puhul sekkumisasutuste ja ettevõtjate kaetavaid kulutusi käsitlevate eeskirjade ühetaolist kohaldamist täiendavalt uurida ja see lõpule viia. Tähtaegade ja menetlusnõuete tõttu ei ole kõnealused täiendavad üksikasjad kättesaadavad õigel ajal, et neid saaks arvesse võtta 2011. aruandeaasta kokkuleppeliste summade kindlaksmääramisel. Seepärast tuleks erand määrusest (EL) nr 1272/2009 kehtestada kuni 2011. aruandeaasta lõpuni.
(3)

Kui teatavatesse sihtkohtadesse on kvooti ületava suhkru ja/või isoglükoosi toodangu eksport välistatud, peavad tootjad komisjoni määruse (EÜ) nr 951/2006 (3) artikli 4c kohaselt esitama sihtkohta saabumise tõendi. Kogemused on näidanud, et teatavate sihtkohtade puhul võib kõikide vajalike dokumentide saamine rohkem aega võtta. Seepärast on sellistel juhtudel asjakohane ette näha tähtaja pikendamise võimalus.